2013.gada 21.maijā Noteikumi Nr. 266

Rīgā (prot. Nr. 30 33.§)

**Grozījumi Ministru kabineta 2009.gada 19.maija noteikumos Nr.450 "Kārtība, kādā slēdz un izbeidz līgumu par nolietotu transportlīdzekļu, preču un izstrādājumu iepakojuma un vienreiz lietojamo galda trauku un piederumu vai videi kaitīgu preču atkritumu apsaimniekošanu, lai saņemtu atbrīvojumu no dabas resursu nodokļa samaksas"**

Izdoti saskaņā ar

Dabas resursu nodokļa likuma

7.panta septīto daļu,

8.panta vienpadsmito daļu un

9.panta devīto daļu

1. Izdarīt Ministru kabineta 2009.gada 19.maija noteikumos Nr.450 "Kārtība, kādā slēdz un izbeidz līgumu par nolietotu transportlīdzekļu, preču un izstrādājumu iepakojuma un vienreiz lietojamo galda trauku un piederumu vai videi kaitīgu preču atkritumu apsaimniekošanu, lai saņemtu atbrīvojumu no dabas resursu nodokļa samaksas" (Latvijas Vēstnesis, 2009, 81.nr.) šādus grozījumus:

1.1. izteikt 2.punktu šādā redakcijā:

"2. Nolietotu transportlīdzekļu, preču un izstrādājumu iepakojuma un vienreiz lietojamo galda trauku un piederumu vai videi kaitīgu preču atkritumu apsaimniekošanas līgumu (turpmāk – apsaimniekošanas līgums) noslēdz uz laikposmu, par kādu Vides aizsardzības un reģionālās attīstības ministrija (turpmāk – ministrija) pieņēmusi lēmumu slēgt apsaimniekošanas līgumu ar nodokļa maksātāju vai ar apsaimniekotāju:

2.1. ja nodokļa maksātājs vai apsaimniekotājs iesniegumu iesniedz pirmo reizi vai iepriekšējā apsaimniekošanas līguma darbības laikā Valsts vides dienesta vai fonda administrācijas pārbaudēs vai auditoru atzinumos tam ir konstatēti pārkāpumi, kuru dēļ izbeigts apsaimniekošanas līgums, apsaimniekošanas līgumu noslēdz uz vienu gadu;

2.2. ja nodokļa maksātājs vai apsaimniekotājs iesniegumu iesniedz atkārtoti un iepriekšējā apsaimniekošanas līguma darbības laikā tam nav konstatēti pārkāpumi, kuru dēļ izbeigts apsaimniekošanas līgums, apsaimniekošanas līgumu noslēdz uz trijiem gadiem, ja iesniegumā nav norādīts īsāks laikposms.";

1.2. papildināt noteikumus ar 5.1 un 5.2punktu šādā redakcijā:

"5.1 Ministrija, pamatojoties uz Videi kaitīgu preču atkritumu apsaimniekošanas padomes ieteikumu, 10 darbdienu laikā pieņem lēmumu, un fonda administrācija veic grozījumus apsaimniekošanas līgumā ar videi kaitīgu preču atkritumu apsaimniekotāju attiecībā uz tiem līgumpartneriem, kuri ir izslēgti no elektrisko un elektronisko iekārtu ražotāju reģistra vai bateriju vai akumulatoru ražotāju reģistra. Apsaimniekošanas līgums starp fonda administrāciju un apsaimniekotāju konkrētajās produktu grupās tiek pārtraukts attiecībā uz šiem līgumpartneriem.

5.2 Nodokļa maksātājs, kurš ar apsaimniekotāju noslēdzis apsaimniekošanas līgumu, ir tiesīgs izbeigt līgumu ar attiecīgo apsaimniekotāju un slēgt līgumu ar citu apsaimniekotāju ne biežāk kā reizi kalendāra gadā. Ja fonda administrācija konstatē, ka nodokļa maksātājs atkārtoti gada laikā slēdz līgumu ar citu apsaimniekotāju, tā vēršas ministrijā ar lūgumu pieņemt negatīvu lēmumu attiecībā uz šā nodokļa maksātāja iekļaušanu pēdējā apsaimniekotāja apsaimniekošanas līguma pielikuma grozījumos.";

1.3. aizstāt 6.punkta otrajā teikumā vārdus "Videi kaitīgo preču apsaimniekošanas padomei" ar vārdiem "Videi kaitīgo preču atkritumu apsaimniekošanas padomei";

1.4. izteikt 9.punktu šādā redakcijā:

"9. Ministrija, pamatojoties uz attiecīgās šo noteikumu 6.punktā minētās padomes ieteikumu, 10 darbdienu laikā pieņem lēmumu par apsaimniekošanas līguma izbeigšanu šādos gadījumos:

9.1. ja nodokļa maksātājs vai apsaimniekotājs divu nedēļu laikā pēc paskaidrojuma pieprasījuma saņemšanas nav iesniedzis fonda administrācijā šo noteikumu 8.punktā minēto paskaidrojumu vai paskaidrojums nesatur pierādījumus par trūkumu novēršanu vai par apstākļiem, kas nav atkarīgi no nodokļa maksātāja vai apsaimniekotāja un kuru dēļ nav pildītas apsaimniekošanas līguma saistības;

9.2. ja triju mēnešu laikā pēc pārkāpuma konstatēšanas apsaimniekošanas sistēmas īstenošanā tiek atkārtoti konstatēts pārkāpums;

9.3. ja nodokļa maksātājs vai apsaimniekotājs sniedzis nepatiesu informāciju.";

1.5. svītrot 11.punktā vārdu "Vides".

2. Noteikumi stājas spēkā 2013.gada 1.jūnijā.

## Ministru prezidents Valdis Dombrovskis

Vides aizsardzības un

reģionālās attīstības ministrs Edmunds Sprūdžs